google/wiki40b huggingface dataset:
Schmargendorf

Historie

Etableringen av stedet skjedde sannsynligvis etter 1220 som en konsekvens av utvidelsen av Markgrevskapet Brandenburg. De askaniske markgrevene stabiliserte området ved å åpne området for nybyggere fra Schwaben, Thüringen, Flandern og Westfalen.
Nybyggerne levde av landbruk, sauedrift og fiske, det siste i Wilmersdorfer See. Innsjøen Wilmersdorfer See var opprinnelig en del av tunneldalen Grunewaldseenkette men ble tørrlagt i 1915.
Den eldste skriftlige kilde hvor Schmargendorf er nevnt, er fra 1354. Landsbykirken Schmargendorf ble oppført på denne tiden. Omkring det 15. århundret tilhørte området familien von Wilmersdorff.
I 1807 ble det mulig for bøndene å kjøpe sin egen eiendom. Schmargendorf ble eget Amtsbezirk i 1899 med ca 2 000 innbyggere. Rådhuset ble oppført 1900 på offentlig tomt. Kommunen hadde hatt betydelige inntekter fra dokumentavgift på salg av eiendom til bøndene, og midlene gikk bl.a. til å utvide gaten Hohenzollerndamm til en boulevard etter mønster av Kurfürstendamm.
Landkommunen Schmargendorf ble i 1920 utskilt fra Landkreisen Teltow og innlemmet i Stor-Berlin. Der ble Schmargendorf ortsteil i det daværende forvaltningsområdet Wilmersdorf. Fra 2001 ble Bezirk Wilmersdorf innlemmet i Charlottenburg-Wilmersdorf. Flere virksomheter og institusjoner i Schargendorf bærer fremdeles navnet etter Wilmersdorf, som for eksempel Kraftwerk Wilmersdorf og Stadtbad Wilmersdorf.

Våpen

Landkommuner skulle egentlig ikke ha våpen, men Schmargendorf fikk likevel et våpen 9. mai 1903. Våpenet er skrådelt. I det øverste feltet er en voksen rød hjort med forgylt gevir, og i det nederste blå feltet en forsølvet lilje. Begge halvdelene symboliserer de familiene som engang eide Schmargendorf: Hjorten er våpenet til slekten som kom fraden bayerske Podewilslekten og liljen fra slekten von Wilmersdorf som i det 14. århundret ervervet deler av Schmargendorf.
Med innlemmelsen i Stor-Berlin i 1921 mistet våpenet sin gyldighet og forsvant fra offisiell bruk.

Navn

Navnet Schmargendorf er avledet av Margrevendorf, som på høytysk skrives Markgrafendorf (norsk: markgrevelandsbyen)

Geografi

Schmargendorf ligger på høydedraget Teltow sørvest i Berlin med en gjennomsnittlig høyde over havet på 40 meter. Ortsteilen grenser i nord til ortsteilen Halensee, i øst til Wilmersdorf, i sør til Dahlem og i vest til Grunewald.

Næringsliv

Skorsteinene på 102 meter til Wilmersdorf oljekraftverk er et vartegn for ortsteil Schmargendorf. Forøvrig finnes sigarettfabrikken Reemtsma og skolebokforlaget Cornelsen i ortsteilen. Langs Breite Stasse og Berkaer Straße finnes en rekke butikker og andre handelsvirksomheter.
Christian A. Monsen

Bakgrunn

Monsen vokste opp i en rederfamilie i Tønsberg. I 1925 begynte han på Sjøkrigsskolen, og ble i 1928 ble han vernepliktig offiser. Han gikk inn i forsikringsbransjen, der han fra 1932 var sekretær i A/S Norske Assuranceunion og fra 1938 avdelingssjef. I årene 1937 til 1938 studerte han reassuranse i firmaer i Frankrike.

Andre verdenskrig

Monsen ble i 1939 innkalt til tjeneste i Sjøforsvaret og ble satt inn i nøytralitetsvernet. Da den tyske invasjonen kom 9. april 1940, var Monsen skipssjef på mineleggeren «Nor».
Under krigen var han sjef for en eskortegruppe i Canada og deltok i eskortetjeneste for atlanterhavskonvoier. Monsen var skipssjef på korvetten «Potentilla» og gruppesjef for tre andre norske korvetter. I eskortetjeneste ledet Monsen sine skip i kamp mot tyske ubåter og senket flere av dem. Monsen var også skipssjef på jageren «Lincoln» og var sjef for 54. MTB-flotilje. Han var også stasjonert på Shetland, der han hadde ledende stillinger i marinens avdeling. Han var både stabssjef, sjef for operasjonsavdelingen og sjef for marinens Shetlandsavdeling.

Etter krigen

Etter krigen tjenestegjorde Monsen blant annet i Sjøforsvarets overkommando og som sjef for Sjøforsvarets Skipstilsyn. Monsen var sjef på Kongeskipet «Norge» fra 1947 til 1948, da han ble sjef på jageren KNM «Bergen» og senere også på KNM «Trondheim».
Monsen søkte i 1949 avskjed fra Sjøforsvaret. Han hadde da kommandørkapteins grad. I det sivile arbeidet han blant annet i Anders Jahres rederi. Monsen var fra 1955 rederisjef og senere direktør i selskapet til 1976. han var deretter direktør i Aall & Co. Norge.

Utmerkelser

I november 1942 ble kapteinløytnant Monsen tildelt Krigskorset med sverd for «på en særdeles fremragende måte» for å ha ført «Potentilla» og tre andre norske korvetter i kamp mot tyske ubåter i Atlanterhavet i august 1942. Han ble også dekorert med St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. Av britene ble Monsen hedret med Distinguished Service Cross, 1939–1945 Star og Atlantic Star. Han ble også utnevnt til Order of the British Empire og var kommandør av Dannebrogordenen.
Norgesmesterskapet i bueskyting 1999

Norgesmesterskapet i bueskyting 1999 bestod av flere arrangementer som i 1999 kåret norgesmestere i bueskyting.
NM innendørs ble arrangert i Harstad 20.–21. mars. 
NM i skiveskyting ble arrangert på Klepp 14.–15. august. 
NM i jakt- og feltskyting ble arrangert i Gjesdal 7.–8. august. 
Kongepokalene ble vunnet av Vigdis Grønning og Cato Eide.
Soga om Gull-Tore

Soga om Gull-Tore (Þorskfirðinga saga eller Gull-Þóris saga; «Sagaen om Torskefjordingene» eller «Gull-Tores saga») er en islendingesaga fra tidlig på 1300-tallet. Historien foregår i Þorskafjörður vest på Island i landnåmstiden og handler om storbonden Tore Oddsson, hans eventyrlige reiser sammen med naboen Hyrningur og tvist med Hyrningurs far Hall. Fortellingen har i sin yngste versjon et eventyrpreg som tyder på at forfatteren har lånt fra fornaldersagaene.
Historien begynner med at Odd Skrauta, Tores far, og familien kommer til Island. De bosetter seg i Torskefjorden og blir naboer med Hall på Hofstaðir. Tore og Hyrningur reiser i viking; de deltar i krig og skattejakt, møter et troll og vinner en stor gullskatt fra drager som bodde i en hule nord for Kjempenes hav. Disse dragene hadde en gang selv vært vikinger. Når Tore og Hyrningur vender hjem, kommer Tore opp i uenighet med Hall, som krever en del av skatten. Tore dreper både Hall og hans eldste sønn, men bevarer vennskapet med Hyrningur.
Sagaen er kjent fra et håndskrift (AM 561 qu.) fra ca år 1400; den ble oversatt til dansk i 1898. En eldre versjon av sagaen må ha eksistert før 1280, da stoff fra denne ble sitert i Landnåmabok; som henviste til sagaen under navnet Þorskfirðinga saga. I de yngste manuskriptene kalles den Gull-Þóris saga. Oversatt til nynorsk i 2014 av Børge Nordbø.
Kristiansund Atletklubb

Kristiansund Atletklubb er en norsk bryteklubb fra Kristiansund, stiftet i 1939.
Helt fram til i dag har bryteklubben vært med på å gjøre Kristiansund til landets bryteby nummer 1. Klubbens brytere har hentet hjem seks kongepokaler og 160 NM-gull i klassene for gutter, ungdom, junior, senior og lag. KAK har flere ganger vist at klubben mestrer gjennomføring av store oppgaver. Den største var junior-VM i 1983.
En rekke store stevner – blant annet Nordvest cupen – er arrangert i klubbens regi.
Over 100 ivrige barn og unge representerer bredden i klubben mens Gudrun Høie representerer i dag toppen. KAK har fem dager i uka treninger for barn og unge i sitt nye brytelokale ved Clausenenga, på Dale, Rensvik og Averøy. KAKs heltidsansatte polske trener Dariuzs Pryzstolik sørger for at ung treningsiver blir omsatt til ferdigheter få – om noen – andre idretter kan vise maken til.
Turkis

Etymologi

Ordet «turkis» kommer fra fransk, (pierre) turquoise, "tyrkisk (stein)", avledet fra bysantin gresk, tourkos '("tyrker"), opprinnelig fra gammeltyrkisk, tu-kin ("styrke"), angitt på folk som bodde sør for Altai-fjellene (mange forskere mener det var hunerne). Stenen fikk ikke dette navnet fordi den stammer fra Tyrkia, men fordi den ble importert fra Turkestan gjennom handel mellom Vest-Europa og Det osmanske rike, som så gjorde at både stenen og fargen kom til å assosieres med Lilleasia. Den forekommer særlig i Iran og Afghanistan, der den kalles «firuze».
Carillon-demningen

Carillon-demningen er navn på en historisk og en moderne demning i elva Ottawa i Québec, Canada. Den opprinnelige demningen var liten, men i årene 1959–63 reiste Hydro-Québec en demning og et kraftverk her med effekt 753 MW. Det ble bygd kanaler rundt anleggsområdet allerede i 1818. Kraftanleggets reservoar er på 26 km².
Trachyderes

Utseende

Middelsstore, litt flate, blanke, røde eller gule og svarte trebukker. Hannens kjever er noe forstørrede. Antennene er en del lengre enn kroppen. Pronotum har en kraftig tann midt på hver sidekant. Dekkvingene er ofte tegnet i rødt eller gult og svart, mange arter har et bredt, gulaktig tverrbånd. Spissen er rundet.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Slekten er utbredt fra det sørvestlige USA i nord til Argentina i sør.
Favorinos

Liv og virke

Han nedstammet fra Gallia, født i Arelate (Arles). Han er beskrevet som hermafroditt (gresk: ἀνδρόθηλυς) av fødsel, det vil si tvekjønnet. Han fikk en utmerket utdannelse, først i Gallia Narbonensis og deretter i Roma, hvor han ble preget av Dion Khrysostomos. Ved en tidlig alder begynte han sin livslange reiser gjennom Hellas, Italia og Østen. Hans omfattende kunnskaper, kombinerte med store talegaver, hjalp ham fram og opp i Athen og i Roma. Han hadde et nært forhold til menn og tenkere som Plutark, som ga han sin avhandling De primo frigido («Om prinsippet kulde»), med Herodes Atticus, som han testamenterte sitt bibliotek i Roma, med Demetrios kynikeren, Marcus Cornelius Fronto, Aulus Gellius, og med Hadrian selv. Hans store rival, som han brutalt angrep i sine senere år var sofisten Polemon av Laodikeia.
Det var Favorinos som, etter å ha blitt brakt til taushet av Hadrian i et argument hvor sofisten kunne med letthet ha gjendrevet sin motspiller, til sist forklart at det var tåpelig å kritisere logikken til en herre av tretti legioner. Da de servile athenerne lot som de delte keiserens misnøye med sofisten, og rev ned en statue som de hadde reist for ham, bemerket Favorinos at om kun Sokrates også hadde hatt en statue i Athen, kunne han ha blitt spart for giftbegeret.
Hadrian forviste Favorinos ved et tidspunkt på 130-tallet til den greske øya Khíos. Han ble rehabilitert da Antoninus Pius ble keiser i 138. Favorinos kom tilbake til Roma hvor han gjenopptok sine aktiviteter som forfatter og lærer av studenter fra de øverste samfunnsklasser og nøt stor popularitet. Hvilket år han døde er ukjent, men han synes å ha levd til han ble over 80 år, og døde kanskje en gang rundt 160.

Forfatterskap

Av de tallrike verker av Favorinos er det kun noen få fragmenter som har overlevd, bevart av Aulus Gellius, Diogenes Laertios, Filostratos, og i det bysantinske leksikon Suda, foruten Pantodape Historia («Forskjelligartet historie») og Apomnemoneumata («Memoarer, ting husket»). Mange av hans verker synes å ha vært populariseringer av filosofi, også et verk på fem bind om filosofiens historie som Diogenes synes å ha dratt nytte av. Fra de bevarte fragmenter synes det som om han skrev en kunstig, overlesset stil med mange sitater. 
Som filosof tilhørte Favorinos den skeptiske skole; hans viktigste verker synes i denne forbindelse å ha vært Pyrrhoiske troper i ti bøker hvor han forsøkte å vise at metodene til Pyrrho var nyttige for de som hadde til hensikt å praktisere i domstolene.
Det har blitt foreslått at Favorinos er identisk med «den keltiske filosof» som forklarte bildet av Ogmios, en keltisk guddom for veltalenhet, hos Lukian.
UNPREDEP

United Nations Preventive Deployment Force, UNPREDEP, var en fredsbevarende FN-styrke opprettet 31. mars 1995 av FNs sikkerhetsråd ved resolusjon 983. Styrken skulle bidra til å sikre Republikken Makedonias stabilitet og territorielle integritet ved å overvåke landets grenser, særlig mot Albania og Jugoslavia. Den erstattet UNPROFORs aktiviteter i Makedonia. Operasjonen var i aktivitet til 28. februar 1999.
Ved avslutningen av mandatperioden hadde UNPREDEP en styrke på 1 049 soldater, 35 militærobservatører og 26 politifolk. Styrken hadde to mekaniserte infanteribataljoner, en fra USA, den andre sammensatt av bidrag fra de nordiske land, samt en ingeniørtropp fra Indonesia. Norge bidro til UNPREDEP med 152 soldater og to politifolk. Den militære styrken ble ledet av offiserer fra de nordiske land, ved slutten av operasjonen brigader Ove Strømberg. Hovedkvarteret var i Skopje.
Da'arm Prakash av Sirmur

Da'arm Prakash (ukjent fødselsår, død 1793) var raja av staten Sirmur i Punjab fra 1789 til 1793. Han var rajput og hindu.
Raja Da'arm Prakash sto imot invasjoner fra Nalagarh og Garhwal, men falt i kamp mot Kangra.
Da'arm Prakash var sønn av raja Pratit Prakash og etterfulgte sin barnløse eldre bror Jagat Prakash på gaddien. Han var også selv barnløs og ble etterfulgt som raja av sin yngre bror Karam Prakash.
Holger Nielsens metode

Holger Nielsens metode er en foreldet metode for å gi kunstig åndedrett, oppfunnet av den danske offiseren Holger Nielsen i 1932.
NB! Holger Nielsens metode ansees ikke lengre som en forsvarlig måte for å gi kunstig åndedrett. I akutte tilfeller anbefales i dag hjerte-lunge-redning.
Verdenscupen i hurtigløp på skøyter 2010/11 – Verdenscup 6

Verdenscupen på skøyter 2010/11 – Verdenscup 6 ble avholdt i Sport Komplex Krylatskoje i Moskva, Russland 28.-30. januar 2011.
R. W. Miller kraftverk

R W Miller kraftverk er et varmekraftverk i Palo Pinto County, i delstaten Texas i det sørlige USA. Anlegget har en installert produksjonskapasitet på 574 MW fordelt på 5 turbiner, på 66 – 200 MW hver. Operatør er energiselskapet Brazos Electric Power Corp. 
Det stod ferdig utbygd i 1968–1994. Brenselkilden er naturgass, og unntaksvis fyringsolje i de eldste blokkene.
Garrincha

Tidlig liv

Garrincha ble født 28.  oktober 1933 i Pau Grande, i staten Rio de Janeiro. Han var det femte barnet, . og hadde flere misdannelser da han ble født: ryggraden hans var deformert, det høyre beinet bøyd utover og det venstre bein var seks centimeter kortere og buet innover, hvorav ingen hindret han å i spille fotball på høyeste nivå. Han ble operert for å korrigere sykdommen, noe som ikke hjalp. Legene mente likevel at barnet ville fint kunne leve med misdannelsene . Ifølge andre kilder ble helseproblemer forårsaket fordi Garrincha led av polio . 
Han var mindre enn andre barn på hans alder, noe søsteren Rosa la merke til. Hun syntes han var så liten som en liten fugl, så hun begynte å kalle ham Garrincha, et navn for gjerdesmetten, en liten brun fugl. Navnet holdt fast ved ham, og i en alder av fire år ble han kjent som Garrincha for familien og venner.
Garrincha har etnisk svært mangfoldig opphav, moren var afro-brasiliansk og kom fra Recife , faren var fulniôsindianer, og hans oldefar ble tvangsflyttet fra Barriga, i staten Alagoas, i Palmeiras dos Indios på begynnelsen av 1800-tallet . Der fikk bestefaren navnet Francisco dos Santos, etter en slaveholder som eide en sukkerrørplantasje og indianerne som arbeidet der. Farsslekten hadde også afrikanske røtter. Den andre bestefaren Shiz var gift med mulattslaven Antonia.
Garrincha var tidlig kjent blant fotballspeidere, men begynte ikke å spille profesjonell fotball før på slutten av tenårene. Han hadde ingen interesse av en profesjonell fotballkarriere til tross for sitt enorme talent.
Du har ikke en sjans! - Ta'n!

Handling

Filmen handler om en ungdomsgruppe med hjemløse punkere i Oslo. Ungdommene ønsker seg et aktivitetssenter. Ordføreren har en velvillig kommune som ønsker å imøtekomme ungdomsgruppen. Filmen sitt hovedbudskap er nok å få fram positive og negative sider ved husokkupasjon uten at det blir pekt ut noen løsning.
Hadeland og Land prosti

Hadeland og Land prosti er et prosti i Hamar bispedømme i Den norske kirke.
Prosten har sete påJaren.

Historikk

Prostiet ble opprettet 01.10.1864, iflg. kgl.res. 27.02.1864, og skulle bestå av Jevnaker og Lunner fra Hadeland, Ringerike og Hallingdal prosti og Land fra Valdres prosti. Land prestegjeld ble delt i Søndre Land og Nordre Land i 1866, Brandbu ble utskilt fra Gran i 1897 og Lunner fra Jevnaker i 1906.
Baron von Münchhausen

Norsk utgave

Første norske utgave av Münchausens historier kom i 1887 under tittelen Baron von Münchhausens vidunderlige historier og eventyr. Den inneholdt 151 illustrasjoner av Gustave Doré.

Motiv i billedkunst

Münchhausens opplevelser er blitt behandlet i billedkunsten nesten like ofte som den spanske klassikeren Don Quijote, men den endelige visuelle stilen skyldes særlig en eventyrutgave fra 1862 illustreret av franskmannen Gustave Doré.

Filmatiseringer

De fantasifulle historiene om baron von Münchausen har blitt filmatisert flere ganger, blant annet i Josef von Bákys storslagne fargefilm Münchhausen (1943), i Karel Zemans eksperimentelle Baron Prášil (1961) og i Terry Gilliams The Adventures of Baron Munchausen (1988).
Myrsnipe

Sørlig myrsnipe

Underarten schinzzii har fått namnet sørlig myrsnipe på norsk. Den er mattere i rødfarga på ryggen og kan ha kortere nebb enn vanlig myrsnipe, men er ellers vanskelig å skille fra nominatformen. Sørlig myrsnipe har i Norge hatt sterk tilbakegang fordi biotopene har blitt endra med nydyrking i jordbruket. Forekomsten var estimert til mellom 50 og 100 par i 1981, og det meste av bestanden hekker trolig nå bare i et avgrensa område på Høg-Jæren. Derfor er snipa også å finne på den nasjonale rødlista for Norge som en direkte utrydningstrua art. Arten er også i tilbakegang i andre land med unntak av Finland og Sverige der de arbeider for å øke bestanden.
Pindis squamistriga

Utseende

En nokså liten, brun sommerfugl med litt kantete vinger. Oversiden er ensfarget brun. Undersiden er gråbrun, hos hunnen er bakvingene tydelig gråere enn forvingen, med to tynne, uregelmessig tverrlinjer og 5-6 små øyeflekker langs ytterkanten av bakvingen.

Utbredelse

Arten er utbredt i Mexico og Guatemala.
Tenaska Georgia kraftverk

Tenaska Georgia kraftverk er et oljekraftverk i delstaten Georgia i USA. Det har en installert produksjonskapasitet på 1.099 MW, og er delstatens største rene oljekraftverk.  Operatør er energiselskapet Tenaska Energy.
Skandinavisk Cup

Skandinavisk Cup er en serie løp i langrenn i regi av Det internasjonale skiforbundet (FIS). Norge, Sverige, Finland, Latvia og Estland  er landene som konkurrerer i denne cupen, selv om cupen også er åpen for andre nasjonaliteter. Løperne som deltar i Skandinavisk Cup er stort sett løpere som ikke er gode nok for Verdenscupen i langrenn. Sammenlagtvinneren av Skandinavisk Cup får hvert år fri verdenscupplass fram til jul neste sesong.
Morten M. Kristiansen

Bokillustratør og vitsetegner

Morten M. Kristiansen har utgitt flere bøker med egne tekster og tegninger, blant annet Om badecar og andre... (1979), Tjaså ..? (1982), Tjasså! (1987) og Ute alene (2003). Han har dessuten Illustrert en lang rekke bøker, både for barn og voksne, deriblant flere skrevet av Arild Nyquist og Per Inge Torkelsen. I 1978 mottok han Kulturdepartementets bildebokpris sammen med Arild Nyquist for Snekkerne kommer. 
Morten M. Kristiansen er imidlertid mest kjent som humorist og kommentator i VG, der han hver dag fra 1979 og ut 2011 bidro med en liten vitsetegning under signaturen «Morten M» på siste side. Tegningene var i enkel og klar tegneseriestil, det vil si «én-rutere» med humoristiske figurer tegnet med tydelig kontur og jevne fargeflater. Vitsene var ofte grovkornete ordspill, uhøytidelig lek med aktuelle nyhetssaker og blødmer med tørrvittige eller mer diffuse poeng, ikke sjelden om øl, biler og underliv, og gjerne inspirert av surrealisme og anarkistisk tankegang. Ved 25-årsjubileet i 2004 hadde Morten M. produsert 9 600 enkelttegninger for VG. Vitsetegningene var de siste årene også å finne på nettsidene til VG. Morten M. Kristiansen tegnet tidligere for avisene Nationen, Aktuell (1967-1972), Dag og Tid, Ny Tid og humormagasinet KOnK. 
Morten M. Kristiansen arbeider ellers blant annet som konstruktør og designer av møbelobjekter.
Morten M. Kristiansens mor var tegner, faren oppfinner. Han vokste opp i Oslo. Han er i dag gift med illustratøren Sissel Gjersum. De bor i Rolfsbukta i Bærum.
Cheeseburger

Cheeseburger (engelsk for  osteburger) er en  hamburger med en smeltet osteskive oppå. 
Osten er skivet og legges på rett før hamburgeren er ferdig stekt, lenge nok til at den smelter. Mange ostetyper kan brukes, som for eksempel cheddarost, sveitserost, mozzarella, eller goudaost, og i Norge brukes også Norvegia.
En middels cheeseburger består av om lag 500 kalorier og 30 gram fett.

Varianter

En «Jucy Lucy» er en hamburger hvor osten er inni kjøttet, slik at osten smelter når hamburgeren blir stekt.
Syreglåna

Syreglåna er en ås ved Syre sørvest på Karmøy, høyde 76 moh. På toppen er plassert en radiosender for lokalradio. På sørvestsida ligger Syreneset fort. Toppen nås enklest fra sørøst ved å ta av fra traktorveien til Syreneset. Utsikt mot Skudeneshavn og vestkysten av Karmøy.
Kortfilm

Kortfilm er film som er kortere enn den vanlige spillefilmen, ofte med spilletid kortere enn 30 minutter. Dette mediet er ofte brukt av nye filmskapere som vil utvikle sine kunnskaper. Derfor er kortfilm det foretrukne formatet for dem som driver med amatørfilm. Det fins en rekke festivaler for kortfilm, både for profesjonelle og amatører. Den mest kjente av disse festivalene i Norge er Kortfilmfestivalen i Grimstad. Det fins også nettsteder for korttfilmere, for eksempel det europeiske Nordfilm (nordfilm.net), hvor kortfilmfolk fra mange land kan legge ut sine filmer, og det norske Nettstedet for Videoamatører (nva.no).
Mosjøen og Omegn Boligbyggelag

Mosjøen og Omegn Boligbyggelag ble startet 9. april 1947 og opererer i Vefsn kommune i Nordland og nabokommunene Leirfjord, Grane og Hattfjelldal.
Boligbyggelaget har 2 500 medlemmer og forvalter 1000 boliger i 46 borettslag, sameier og andre selskap.
Mosjøen og Omegn Boligbyggelag er en del av Norske Boligbyggelags Landsforbund (NBBL).
Storkenebbslekta

Utseende

Ved basis av dette "nebbet" ligger de fem frøene inne i hvert sitt hylster. Dette hylsteret er sammenvokst med tynne spiler på "nebbet". Hos flere arter får disse spilene en indre spenning som bidrar til aktiv utkastelse av frøene når hylster rundt frøet plutselig løsner fra fruktas basis. Slik kan frøene spres flere meter fra planta.
Storkenebbslekta kjennetegnes av forgreina stengler med dypt flika blader. Blomstene har fem kronblader, begerblader og fruktblader. Det er to kretser av pollenbærere og følgelig ti pollenbærere. Blomsterfargene går i hovedsak i rosa til purpur, men hvitt er heller ikke uvanlig særlig hos skogstorkenebb.
Det er et drøyt titalls opprinnelige norske arter og samla finnes de i de fleste terrestriske habitater, men ingen er spesielt tilpassa fjellet (skogstorkenebb kan finnes godt over skoggrensa).

Utbredelse

Slekta er kosmopolittisk i utbredelse. I Norge er det særlig to arter som er vanlig i store deler av landet: skogstorkenebb og stankstorkenebb. De fleste andre artene er noe varmekjære og finnes følgelig i Sør-Øst Norge og i fjordstrøk (engstorkenebb, blodstorkenebb, småstorkenebb, blankstorkenebb, lodnestorkenebb). I tillegg har en rekke arter en spredt utbredelse.

Norske arter

- blodstorkenebb - skogstorkenebb - engstorkenebb - sibirstorkenebb - bråtestorkenebb - åkerstorkenebb - steinstorkenebb - askerstorkenebb - stankstorkenebb - blankstorkenebb - lodnestorkenebb - småstorkenebb - brunstorkenebb
Hechuan

Hechuan (kinesisk: 合川区; pinyin: Héchuān Qū) er et bydistrikt i byprovinsen Chongqing i Folkerepublikken Kina. Distriktets urbane sentrum ligger 50 km fra Chongqing sentrum, der to elver, Fu og Jialing, møtes. 
Arealet er på 2 356,21 km².
Befolkningen var på 1 509 094 innbyggere i 1999.

Dinosaurfunn

I Hechuan ble det i 1972 funnet et 140 millioner gammelt skjelett av en dinosaur: Mamenchisaurus hochuanensis Young & Zhao (合川马门溪龙). Det er utstilt i Shanghai naturhistoriske museum.

Samferdsel

Kinas riksvei 212 løper gjennom området. Den begynner i Lanzhou i Gansu og fører sørover via Nanchong i Sichuan og ender i Chongqing.